**Sinteza obiecțiilor / propunerilor / recomandărilor**

**la proiectul Hotărârii Guvernului cu privire la modificarea anexei aprobate prin Hotărârea Guvernului nr.193/2023 cu privire la achitarea din bugetul de stat pentru anul 2023 a cotelor de membru şi a datoriilor Republicii Moldova faţă de organizațiile internaționale şi regionale (număr unic 943/MF/2023).**

*Indicația Cancelariei de Stat nr.18-69-11437 din 30.10.2023.*

**Avizarea:**

|  |  |  |  |
| --- | --- | --- | --- |
| n/o | **Ministerul/APC** | **Obiecții și propuneri** | **Poziţia**  **Ministerului Finanţelor** |
|  | **Ministerul Muncii și Protecției Sociale**  Nr. 21/4471 din 06.11.2023 | Lipsa de propuneri și obiecții | *Se acceptă* |
|  | **Ministerul Dezvoltării Economice și Digitalizării**  Nr. 04/1-9792 din 08.11.2023 | La pct.1, poz. 44 „Uniunea Poștală Universală (UPU)” se vor redacta sumele CHF „43 500” și echivalentul în lei al acesteia „883 050”. | *Se acceptă.* |
|  | **Ministerul Energeticii**  Nr. 10-1872 din 09.11.2023 | Lipsa de propuneri și obiecții | *Se acceptă.* |
|  | **Ministerul Afacerilor Externe și Integrării Europene**  Nr. DI/3/041-13839 din 20.12.2022. | La pct.1:  poziția 5 din Listă va fi revizuită și suplinită cu valoarea contribuției voluntare a Republicii Moldova în calitate de membru asociat la Acordul Parțial Extins privind Registrul daunelor cauzate de agresiunea Federației Ruse împotriva Ucrainei, adoptat prin Rezoluția CM/Res(2023)3 a Comitetului de Miniștri al CoE pe 12 mai 2023. De asemenea, la Consiliul Europei urmează a fi inclusă și valoarea contribuției la Rutele Culturale ale Consiliului Europei care constituie 5987,24 euro. | *Nu se acceptă*.  Suma de 3714,0 Euro pentru achitarea contribuției voluntare pe anul 2023 la Acordul Parțial Extins privind Registrul daunelor este deja inclusă în suma transferului propus pentru achitare la Consiliul Europei – 456 640,0 Euro (executat 452926,0 + registrul daunelor 3714,0 Euro).  Contribuția de membru în sumă de 5 987,24 Euro la Rutele Culturale ale Consiliului Europei, este planificată în bugetul Ministerului Culturii și urmează a fi finanțată până la finele anului curent. |
| La pct.1:  poziția 12 și 13 din Lista, conform solicitărilor Organizației pentru Securitate și Cooperare în Europa (OSCE), parvenite prin intermediul Notelor din partea Ambasadei Republicii Moldova de la Viena nr. AUT/362/808, AUT/362/809 și AUT/362/813, Republica Moldova urmează să ajusteze pct. 12 și 13 din Listă, în vederea asigurării fondurilor suplimentare pentru onorarea până la finele anului a angajamentelor financiare asumate față de OSCE.  \**suplimentar, Secretariatul Parlamentului a prezentat solicitarea de plată (invoice) AP OSCE prin care se precizează suma aprobată la poz. 4 în mărime de 2047,0 Euro cu suma de 2107,0 Euro.* | *Se acceptă.*  Conform documentelor de plată prezentate de către organizațiile din cadrul OSCE, poziția 4 a fost ajustată la suma de 2107 Euro (42140,0 lei) și poziția 13 – la 50682 Euro (1058052,0 lei). |
| La pct.1:  se consideră prematură excluderea pct. 5 din Lista aprobată prin Hotărârea Guvernului nr. 193/2023 la 4 aprilie 2023, deoarece deși RM a denunțat Convenția cu privire la Adunarea Interparlamentară a statelor membre ale CSI, adoptată la Minsk la 26.05.1995, țara noastră își va pierde calitatea de membru abia la data de 08.02.2024, până la acel moment urmând să-și onoreze toate obligațiile. Totodată, urmează a fi păstrate pct. 61-67 din lista curentă, dat fiind că RM continuă să fie membru al structurilor menționate în acest compartiment, iar în vederea părăsirii acestora nu au fost realizate acțiuni concrete, chiar dacă nu participă activ la activitatea lor. În contextul celor menționate mai sus urmează a fi exclusă și informația cu privire la organizațiile din cadrul CSI, expusă în compartimentul 4 din nota informativă la proiectul supus examinării. | *Nu se accepta.*  Proiectul vine să repartizeze alocațiile bugetare precizate pentru achitarea cotizațiilor de membru în organizațiile internaționale, prin Legea nr. 295/2023 privind modificarea Legii bugetului de stat pentru anul 2023. Astfel, suma pentru plata cotizațiilor pentru anul 2023 în cadrul rectificării bugetului de stat pentru anul 2023 a fost redusă cu 16,0 mil lei (cotizațiile către organizațiile din cadrul CSI în condițiile sancțiunilor interbancare aplicate transferurilor către Federația Rusă și Belarus) și constituie suma de 50547,5 mil. lei. |

***Expertizare:***

|  |  |  |  |
| --- | --- | --- | --- |
|  | **Centru Național Anticorupție**  Nr. 06/2/17858 din 09.11.2023 | CNA solicită prezentarea Avizele autorităților și Sinteza obiecțiilor / propunerilor / recomandărilorla proiectul elaborat. | *Se acceptă.* |
|  | **Centrul Național Anticorupție**  *Nr.06/2/18978 din 28.11.2023* | Concluzia expertizei:  Proiectul nu conține factori și riscuri de corupție. | *Se acceptă.* |
|  | **Ministerul Justiției**  Nr. 04/1-9792 din 08.11.2023 | * în titlul se vor exclude cuvintele „la proiectul Hotărârii Guvernului” și se va face referire la anexa modificată. * la pct. 1 dispoziția de modificare se va reda după cum urmează:   „1. Anexa la Hotărârea Guvernului nr. 193/2023 cu privire la achitarea din bugetul de stat pentru anul 2023 a cotelor de membru și a datoriilor Republicii Moldova față de organizațiile internaționale și regionale (Monitorul Oficial al Republicii Moldova, 2023, nr. 117-118, art. 250) va avea următorul cuprins:”.   * pct. 2, referitor la stabilirea datei intrării în vigoare a actului normativ urmează a se ține cont că, potrivit art. 56 alin. (3) al Legii nr. 100/2017 cu privire la actele normative, intrarea în vigoare a actelor normative poate fi stabilită pentru o altă dată, decât peste o lună de la data publicării, doar în cazul în care se urmărește protecția drepturilor şi libertăților fundamentale ale omului, realizarea angajamentelor internaționale ale Republicii Moldova, conformarea cadrului normativ hotărârilor Curții Constituționale, eliminarea unor lacune din legislație sau contradicții între actele normative ori dacă există alte circumstanțe obiective. În acest context, este necesar ca în nota informativă să se justifice, prin argumente concludente, că prevederile actului normativ prezentat întrunesc condițiile art. 56 alin. (3) din Legea nr. 100/2017 cu privire la actele normative. | *Se acceptă.* |

**Ministru Petru ROTARU**